Улица је добила име по Батинској бици, једној од најтежих битака за форсирање река у Другом светском рату, вођеној код места Батина, на десној обали Дунава, у Барањи. Крајем 1944. године, јединице НОВЈ и Црвене армије су одбациле непријатељске снаге од око 60.000 војника у међуречје Дунава и Драве, уништиле их и ослободиле Барању. У јединицама 51. дивизије Народноослободилачке војске Југославије је било 478, а у јединицама Црвене армије око 1.500 погинулих, док је око 2.500 непријатељских војника избачено из строја.